paragraph_text: Grad je imao samo 4 700 stanovnika, kada je sagrađena njegova pomorska luka Jemulpo 1883. Danas ima 2,9 milijuna ljudi, što ga čini trećim najvećim južnokorejskim gradom, nakon Seula i Busana. Na tom području živjelo se još od mlađeg kamenog doba, ali grad je rastao u moderno doba s razvojem svoje luke, zbog svojih prirodnih prednosti obalnoga grada i njegove blizine južnokorejskom glavnom gradu Seulu. Incheon je četvrto najveće predgrađe svijeta po broju stanovnika (poslije New Taipeija, Yokohame i Ekurhulenija (Južnoafrička Republika). Predgrađe se ovdje definira kao grad podređen obližnjem velegradu u poslovnom ili infrastrukturnom pogledu.